**אלכס הונולד** (נולד ב-17 באוגוסט 1985) הוא מטפס מצוקים אמריקני הידוע בעיקר בטיפוס מצוקים בסגנון סולו חופשי, כלומר ללא ציוד, עזרים, או אמצעי אבטחה.

הוא האדם הראשון והיחיד שטיפס סולו חופשי על מצוק אל קפיטן בפארק הלאומי יוסמיטי. הסרט "סולו חופשי" מ-2018, שתיעד את הטיפוס, זכה בפרס BAFTA ופרס האוסקר לסרט תיעודי. הונולד גם ביצע את העלייה המהירה ביותר של "שלושת הכתרים" של יוסמיטי - טיפוס של 18 שעות, 50 דקות של הר ווטקינס, "The Nose", והצד הצפון-מערבי של החצי כיפה (אנ').

ביוגרפיה
--------

הונולד נולד בסקרמנטו, קליפורניה, בנו של מורה בקולג' דירדרה וולוניק וצ'ארלס פורסט הונולד. הוא ממוצא פולני. הוא התחיל לטפס באולם טיפוס בגיל 5, ובגיל 10 היה מטפס "פעמים רבות בשבוע". הוא השתתף באליפויות נוער לאומיות ובינלאומיות רבות.

"אף פעם לא הייתי מטפס גרוע [כילד], אבל גם לא הייתי מטפס גדול", הוא אומר. "היו הרבה מטפסים אחרים שהיו הרבה, הרבה יותר חזקים ממני, שהתחילו בתור ילדים והיו חזקים בצורה מטורפת באופן מיידי, כאילו יש להם כישרון טבעי. זה לא היה אני. אני פשוט אהבתי לטפס, ואני מטפס כל הזמן מאז, אז באופן טבעי השתפרתי, אבל אף פעם לא הייתי מוכשר." בראיון אחר אמר: "אז יש את הבחור הזה כריס שארמה (אנ') שהוא בעצם המטפס המפורסם ביותר בעולם ב-20 השנים האחרונות, והוא היה אחד מגיבורי ילדות שלי. כשכריס היה בן 15 או 16 הוא עשה את המסלול הקשה ביותר באמריקה, מסלול שנקרא "Necessary Evil". ניסיתי את המסלול כמה פעמים שונות במהלך השנים ואף פעם לא ממש הצלחתי, אז אני בעצם כבר מטפס במשך 20 שנה ודי התאמצתי. התאמנתי ועדיין לא הצלחתי לטפס את המסלול הזה. אני לא מספיק מוכשר מבחינה פיזית. לכריס שארמה יש אצבעות חזקות להפליא והוא מוכשר פיזית - הוא מאוד חזק".

לאחר שסיים תיכון בשנת 2003, הוא נרשם באוניברסיטת קליפורניה, ברקלי, כדי ללימודי הנדסה אזרחית. במהלך שנת הלימודים הראשונה שלו, הוריו התגרשו, סבו מצד אמו נפטר והונולד הפסיק ללכת לרוב השיעורים והיה הולך לפארק ומטפס סלעים לבדו. הוא תיאר את התקופה כ"מתועבת... לא גרתי במעונות. היה לנו חבר משפחה שהרשה לי לשכור את דירת שני החדרים שלו בעיר. בשנה שלי בברקלי לא פגשתי אף אחד. לא דיברתי עם אף אחד ". בראיון אחר אמר "אנשים שואלים אותי איך התחלתי עם סולו חופשי. אבל אני לא חושב שהם מאמינים לי כשאני נותן תשובה כנה. האמת היא שכשהתחלתי לטפס בחוץ, הייתי ביישן מכדי לגשת למטפסים אחרים ולשאול אם הם רוצים לטפס איתי."

הונולד נשר מהלימודים בברקלי ובילה זמן מה בבית אמו, כשהוא נוסע ברחבי קליפורניה כדי לטפס. "הייתי עם המיניוואן הישן של אמא שלי, וזה היה הבסיס שלי. הייתי משתמש בו כדי לנסוע לפארק הלאומי עץ יהושע כדי לטפס או לנסוע ללוס אנג'לס כדי לראות את החברה שלי. הרסתי את הוואן הזה די מהר; יום אחד הוא פשוט מת, ובשנה הבאה חייתי על האופניים ובאוהל ".

הוא הגיע לתודעה הציבורית אחרי שטיפוס הסולו שלו ב-2012 של הצד הצפון-מערבי של החצי כיפה הוצג בסרט של הנשיונל ג'יאוגרפיק "לבד על הקיר" וראיון שנערך לאחר מכן בתוכנית 60 דקות.

בחודש נובמבר 2011, הונולד והאנס פלורין החמיצו את שבירת השיא לטיפוס מסלול The Nose על אל קפיטן ב-45 שניות עם זמן של 2:37. ב-17 ביוני 2012, השניים הציבו שיא חדש של 2:23:46 (או 2:23:51) על אותו מסלול.

בחודש נובמבר 2014, הודיעה חברת Clif Bar כי לא תמשיך לתת חסות להונולד וארבעה מטפסים אחרים, בעיקר סולנים חופשיים. "הגענו למסקנה שצורות הספורט האלה מותחות את הגבול ונוטלות את מרכיב הסיכון למקום שבו אנחנו כחברה כבר לא מוכנים ללכת", כתבה החברה במכתב פתוח.

ב-3 ביוני 2017, הונולד עשה את הטיפוס סולו חופשי הראשון של קפיטן, מסלול של 883 מטר ב-3 שעות ו-56 דקות. ההישג, שתואר כ"אחד ההישגים האתלטיים הגדולים מכל סוג שהוא, אי פעם" תועד על ידי המטפס והצלם ג'ימי צ'ין ויוצרת הסרטים התיעודיים א. צ'אי וסארליי, בסרט התיעודי "סולו חופשי*"*, שזכה בין שאר הפרסים בפרס האוסקר לסרט התיעודי הטוב ביותר (2018).

ב-6 ביוני 2018, הונולד וטומי קולדוול שברו את שיא המהירות לטיפוס מסלול The Nose באל קפיטן ביוסמיטי. הם השלימו את מסלול של כ-915 מטר ב-1:58:07, והיו למטפסים הראשונים שמשלמים את המסלול בתוך פחות משעתיים.

חיים אישיים
-----------

הונולד חי בוואן כבר למעלה מעשור. "אני לא חושב ש'חיים בוואן' מושכים במיוחד", הוא אומר. "זה לא שאני אוהב לחיות במכונית, אבל אני אוהב לחיות בכל המקומות האלה. אני אוהב להיות ביוסמיטי; אני אוהב להיות בעיקרון בכל מקום בו מזג האוויר טוב; אני אוהב להיות מסוגל לעקוב אחר תנאים טובים של מזג אוויר. ולהיות נוח יחסית כמו שאני עושה את זה. וכך די הרבה מחייב לחיות במכונית... הוואן בו הוא מתגורר מותאם לו אישית, עם מטבחון וארונות.

הונולד רכש בית באזור לאס וגאס בשנת 2017. הונולד הוא צמחוני, אינו שותה אלכוהול, וגם לא צורך סמים אחרים. הוא קורא נלהב של ספרות קלאסית, ובנושאי איכות הסביבה וכלכלה, והוא מתאר את עצמו בתור אתאיסט מיליטנטי ופמיניסטי.

הונולד פגש את סאני מק'אנדלס בחתימת ספרים בשנת 2015; הם הפכו לזוג זמן קצר לאחר מכן. סאני ומערכת היחסים שלה עם הונולד מופיעים באופן בולט בסרט "סולו חופשי". ב-25 בדצמבר 2019 הודיע הונולד, דרך הרשתות החברתיות, כי הוא ומק'אנדלס התארסו. ב-13 בספטמבר 2020 הודיע הונולד באמצעות אינסטגרם שהוא התחתן עם מק'אנדלס.

פילנתרופיה
----------

בשנת 2012, הוא הקים את קרן הונולד, ארגון ללא כוונת רווח שמתמקד בקידום אנרגיה סולארית בעולם המתפתח. הונולד תורם כשליש מהכנסתו השנתית לארגון.

קישורים חיצוניים
----------------

ויקישיתוף מדיה וקבצים בנושא **אלכס הונולד** בוויקישיתוף
* Free Solo נשיונאל גאוגרפיק - סרט על אלכס הונולד

* אתר האינטרנט הרשמי של אלכס הונולד (באנגלית)
* אלכס הונולד, ברשת החברתית טוויטר

* אלכס הונולד, סרטונים בערוץ היוטיוב

הערות שוליים
------------

1. ↑  Synnott, Mark (3 באוקטובר 2018). "Exclusive: Alex Honnold Completes the Most Dangerous Free-Solo Ascent Ever". *National Geographic*. נבדק ב-17 בדצמבר 2018. `{{cite web}}`:  (עזרה)
2. ↑  "Honnold's Biggest, Baddest Solo Yet". *Climbing*. 15 ביוני 2012. נבדק ב-4 בינואר 2016. `{{cite web}}`:  (עזרה)
3. ↑  Glionna, John M. "Rock star rock climber". *Las Vegas Review Journal*.
4. ↑  "» Alex Honnold - Interview for Mountain Portal". *mountainportal.com*. אורכב מ-המקור ב-2020-01-26. נבדק ב-2019-07-08.
5. 1 2 3  Duane, Daniel (2015-03-12). "The Heart-Stopping Climbs of Alex Honnold". *The New York Times* (באנגלית אמריקאית). ISSN 0362-4331. נבדק ב-2019-07-08.
6. 1 2  *Legendary Rock Climber Alex Honnold's Vegetarian Diet* (video). Munchies. 7 בדצמבר 2015. Event occurs at 4:20–4:35. נבדק ב-16 באוקטובר 2018. `{{cite AV media}}`:  (עזרה)
7. 1 2  Mary Wakefield, ‘If I get an adrenaline rush, something’s gone wrong’: An interview with Free Solo’s Alex Honnold, The Spectator, ‏2019-02-09
8. ↑  Alex Lowther, Less and Less Alone: Alex Honnold, Alpinist, ‏2017-06-28
9. ↑  "To Be the Best Rock Climber Is to Earn As Much As an Orthodontist". *Wealthsimple Magazine*. 20 במרץ 2018. אורכב מ-המקור ב-2019-03-27. נבדק ב-19 בפברואר 2019. `{{cite web}}`:  (עזרה)
10. ↑  *Alone on the Wall: Alex Honnold* (video). National Geographic. אורכב מ-המקור ב-2018-06-22. נבדק ב-26 בפברואר 2019. `{{cite AV media}}`:  (עזרה)
11. ↑  "Climbing without ropes: A series of remarkable feats increases the appeal of a niche sport". *The Economist*. 8 ביוני 2017. נבדק ב-9 ביוני 2017. `{{cite news}}`:  (עזרה)
12. ↑  "El Capitan record attempt likey (sic) has to wait". אורכב מ-המקור ב-3 בינואר 2012. נבדק ב-6 בפברואר 2012. `{{cite web}}`:  (עזרה)(הקישור אינו פעיל, 5.11.2019)
13. ↑  "New Nose Record – 2:23:51 (Florine and Honnold)". *Mountain Project*. אורכב מ-המקור ב-31 במאי 2015. נבדק ב-18 במאי 2015. `{{cite web}}`:  (עזרה)(הקישור אינו פעיל, 5.11.2019)
14. ↑  Potts, Mary Anne (25 ביוני 2012). "Climbers Alex Honnold and Hans Florine Claim Speed Record on the Nose, El Cap – Interview". *National Geographic Exploration & Adventure Blog*. נבדק ב-18 במאי 2015. `{{cite web}}`:  (עזרה)
15. ↑  Weatherl, Joshua (17 ביוני 2012). "Honnold and Florine Break Nose Speed Record". *Alpinist*. נבדק ב-24 באוגוסט 2013. `{{cite web}}`:  (עזרה)
16. ↑  Branch, John (16 בנובמבר 2014). "A Sponsor Steps Away From the Edge". *הניו יורק טיימס*. נבדק ב-14 באוקטובר 2018. `{{cite news}}`:  (עזרה)
17. ↑  McCarthy, Tom (4 ביוני 2017). "Rock climber makes historic ropeless ascent of California's El Capitan". *The Guardian*. נבדק ב-5 ביוני 2017. `{{cite news}}`:  (עזרה)
18. ↑  Duane, Daniel (9 ביוני 2017). "Opinion: El Capitan, My El Capitan". נבדק ב-14 באוקטובר 2018. `{{cite news}}`:  (עזרה)
19. ↑  "Exclusive: Climber Completes the Most Dangerous Rope-Free Ascent Ever". 3 ביוני 2017. נבדק ב-22 באוקטובר 2017. `{{cite news}}`:  (עזרה)
20. ↑  "The 91st Academy Awards". Academy of Motion Picture Arts and Sciences. נבדק ב-22 בינואר 2019. `{{cite web}}`:  (עזרה)
21. ↑  "Alex Honnold and Tommy Caldwell Set Sub-2-Hour Nose Speed Record". *Climbing Magazine*. נבדק ב-17 באוגוסט 2018. `{{cite news}}`:  (עזרה)
22. ↑  *An Inside Look at Alex Honnold's Adventure Van* (video). Outside. 2 באפריל 2017. נבדק ב-18 באוקטובר 2018. `{{cite AV media}}`:  (עזרה)
23. ↑  "TE Exclusive: Alex Honnold Talks About Why He Does What He Does". *TrailsEdge.com*. 17 באוקטובר 2011. אורכב מ-המקור ב-5 בינואר 2012. נבדק ב-26 בפברואר 2019. `{{cite web}}`:  (עזרה)
24. ↑  Alex Honnold, I'm a feminist!, @alexhonnold, ‏2017T7:08
25. ↑  "About – Honnold Foundation". *Honnoldfoundation.org*. נבדק ב-4 בינואר 2016. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5652468
* BnF: cb17045230n (data)
* CiNii: DA18590979
* GND: 1080209840
* ISNI: 0000 0004 5961 1519
* LCCN: n2015058350
* NDL: 001227942
* NKC: xx0204170
* NLK: KAC201949588
* RERO: 02-A026152696
* SUDOC: 225879239
* VIAF: 49146030488835861033
* WorldCat: lccn-n2015058350

 |